Na podlagi 60. člena Zakona o prostorskem načrtovanju (Uradni list RS, št. 33/07, 70/08-ZVO-1B, 108/09,  80/10 – ZUPUDPP, 106/10-popr., 43/11 – ZKZ-C, 57/12 in 57/12 ZUPUDPP, 109/2012, 35/2013, Skl.US: U-I-43/13-8) ter 13. člena statuta Občine Šmartno pri Litiji (Uradni list RS, št. 33/03, 106/03, 34/04) župan Občine Šmartno pri Litiji podaja

# Javno naznanilo

**o javni razgrnitvi in javni obravnavi dopolnjenega osnutka sprememb in dopolnitev Odloka o izvedbenem delu Občinskega prostorskega načrta (OPN) Občine Šmartno pri Litiji – št. 4**

**I.**

Župan Občine Šmartno pri Litiji javno naznanja javno razgrnitev in javno obravnavo dopolnjenega osnutka sprememb in dopolnitev Odloka o izvedbenem delu Občinskega prostorskega načrta (OPN) Občine Šmartno pri Litiji (v nadaljevanju: dopolnjenega osnutka sprem. in dop. OPN).

# II.

Javna razgrnitev dopolnjenega osnutka sprem. in dop. OPN bo potekala od 28. 7. 2017 do 14. 8. 2017 na sedežu Občine Šmartno pri Litiji, Tomazinova 2, 1375 Šmartno pri Litiji. V času javne razgrnitve se organizira tudi javna obravnava, ki bo dne 9. 8. 2017 s pričetkom ob 16. uri, v prostorih Občine Šmartno pri Litiji.

# III.

V okviru javne razgrnitve, v času uradnih ur Občine, ima javnost pravico podati pripombe in predloge na razgrnjeni dopolnjeni osnutek sprem. in dop. OPN.

Pripombe in predloge, ki so jih bodo med javno razgrnitvijo podale fizične in pravne osebe, se pošljejo županu Občine Šmartno pri Litiji. Pisne pripombe k dopolnjenemu osnutku sprem. in dop. OPN se lahko vpiše v knjigo pripomb na kraju javne razgrnitve ali pošlje po pošti na Občino Šmartno pri Litiji, Tomazinova 2, 1275 Šmartno pri Litiji. Pripombe in predloge se lahko poda tudi ustno na javni obravnavi. Rok za pripombe k dopolnjenemu osnutku sprem. in dop. OPN poteče zadnji dan razgrnitve. Nato bo Občina pripombe in predloge javnosti preučila in do njih zavzela stališče, ki ga bo objavila na krajevno običajen način in v svetovnem spletu. Obravnavane bodo le podpisane in s polnim naslovom opremljene pripombe in predlogi.

**IV.**

Šteje se, da je pri dajanju pripomb in predlogov z navedbo imena in priimka ali drugih osebni podatkov dan pristanek za objavo teh podatkov v stališčih, ki bodo objavljeni na spletu. Osebe, ki ne želijo, da se v stališčih objavijo njihova imena in priimki ali drugi osebni podatki, morajo to posebej navesti.

**V.**

To javno naznanilo se objavi na spletnih straneh Občine Šmartno pri Litiji, oglasni deski občine in na video straneh ATV Signala Litija.

Št.: 352-3/2007-886

Šmartno pri Litiji, dne 19. 7. 2017

Župan

Občine Šmartno pri Litiji

Rajko Meserko l.r.